Fjöldi stúlkna á flótta hefur aldrei verið meiri – Lína Langsokkur styður við berskjaldaðan en hugrakkan hóp Í ár eru 75 ár frá því að fyrsta bókin um Línu Langsokk kom út . Til að fagna því , blása The Astrid Lindgren Company og Barnaheill – Save the Children til alþjóðlegs átaks , „ Pippi of Today “ , til að vekja athygli á og safna fyrir verkefnum Barnaheilla – Save the Children er snúa að stúlkum á flótta . Fjöldi fyrirtækja alls staðar að úr heiminum eru þátttakendur í átakinu sem fer meðal annars fram á Norðurlöndunum , Bandaríkjunum , Bretlandi , Þýskalandi , Frakklandi , Spáni , Ítalíu , Hollandi og Sviss . Með sölu á Línuvörum og skipulagningu á ýmsum viðburðum , taka þau þátt í að safna fé til verkefna Barnaheilla – Save the Children og styðja við stúlkur á flótta . Olle Nyman , framkvæmdastjóri Astrid Lindgren Company og barnabarn Astrid Lindgren , sagði : „ í heimi með sífellt sterkari straumum af þjóðernishyggju og útlendingahatri , viljum við leggja áherslu á sameiginlega ábyrgð okkar á að veita öllum börnum tækifæri til að sýna styrk sinn og hvað í þeim býr . Með hjálp Línu , viljum við styðja við stúlkur sem þarfnast þess einna mest , og á sama tíma láta rödd þeirra heyrast . Verkefni Barnaheilla – Save the Children styðja við þessar stúlkur en hlutverk Línu er að vera hvetjandi fyrirmynd sem veitir þeim styrk og von “ . Þær eru Línur dagsins í dag ! Fleiri stúlkur á flótta en áður Fjöldi stúlkna á flótta hefur ekki verið hærri frá lokum seinni heimsstyrjaldarinnar . Stúlkur eru sérlega berskjaldaður hópur flóttamanna , þær áskoranir sem þær standa frammi fyrir vilja oft gleymast . Stúlkur á flótta eiga á meiri hættu á að verða fyrir ofbeldi og misnotkun , svo sem kynferðislegu ofbeldi og verða hnepptar í barnahjónaband , í flestum tilfellum flosna þær einnig upp úr námi . Inger Ashing framkvæmdastjóri Save the Children International sagði : „ Réttindi barna þekkja engin landamæri . Öll börn ættu að hafa sömu réttindi , sama hver þau eru eða hvar þau búa . Barnaheill – Save the Children eru spennt að vera í samstarfi við Astrid Lindgren Company til að hjálpa okkur að auka starf okkar fyrir stúlkur á flótta . Árið 2019 tókum við viðtöl við stelpur víðsvegar að úr heiminum sem eru á flótta , til að reyna að átta okkur betur á reynslu þeirra og hvernig við getum sem best náð til þeirra . Okkur skortir samt sem áður ennþá næg gögn og þekkingu á þessu sviði . Með því fé sem safnað verður munum við geta hjálpað til við að fylla þetta þekkingarbil og auka starf okkar , svo að sérhver stúlka lifi af , læri og verði vernduð . “ Nánari upplýsingar um átakið veita :